Sultanat Tlemsen
<s>Sultanat Tlemsen (berberski: ⵉⵣⵉⴰⵏⵉⴻⵏ, arapski: مملكة تلمسان) bila je berberska monarhija nastala nakon propasti Almohadskog kalifata 1236., koja je egzistirala do 1554. kad je anektirana pod Osmansko Carstvo.</s><s>Vladari tog sultanata bili su iz redova abdalvadidske dinastije koji su stolovali u svojoj prijestolnici Tlemsen u centru Magreba (današnji Alžir).</s>

<s>Historija</s>

<s>Prvi vladar tog sultanata bio je abdalvadidski emir Jaghmurasen Ibn Zajan, koji je sve do 1236. bio odani vazal Almohada.</s><s>On je tad uspio steći podršku ostalih berberskih plemena i nomadskih Arapa pa se osamostalio i vladao samostalno do 1283.</s><s>Jaghmurasen je uspio održati unutarnji mir, mudrom kontrolom rivalskih berberskih frakcija, a kad su mu sa zapada zaprijetili Marinidi, sklopio je savez sa emirima iz Granade i njihovim vazalnim vladarom kraljem Krune Kastilje.</s>

<s>Nakon njegove smrti marinidski sultan Abu Jakub Jusuf opsjedao je Tlemsen osam godina (1298.-1306).</s><s>Grad je konačno zauzeo 1337.</s><s>Abu al-Hasan, pa je usljedio desetogodišnji period marinidske dominacije.</s>

<s>Abdalvadidi su 1348. uspjeli osloboditi svoju prijestolnicu, ali su je Marinidi ponovno zauzeli 1352. i vladali još sedam godina.</s>

<s>Pokušaji ekspanzije Abdalvadida na istok na hafsidski Tunis se također pokazao katastrofalnim, pa su jedan period početkom 15. vijeka čak bili i vazali Hafsidskog kalifata.</s><s>Sultanat Tlemsen je kronično patio od brojnih slabosti, jer nije bio geografski kompaktan i nije imao jasno definirane granice.</s><s>Uz to stanovništvo mu je bilo kulturno razjedinjeno, pa su stalno izbijale pobune, a patio je i od nedostatka radne snage, pa se oslanjao na nomadske Arape koji su bili nepuzdani 
vojnici.</s>

<s>Ekonomski prosperitet sultanata bazirao se na položaju Tilimsāna duž trgovačkog puteva između mediteranskih luka i saharskih oaza.</s><s>Sultanat Tlemsen srušen je 1550., kad su Osmanlije konačno zauzele Tlemsen nakon pola vijeka borbi sa Španjolcima za vlast nad njim.</s>

<s>Izvori</s>

<s>Vanjske veze</s>

<s>Abd al-Wādid Dynasty, Berber dynasty 
 Abdalwadid Kingdom of Tlemcen (Northern Africa, 1235-1550)</s>

<s>Historija Maroka
Historija Alžira
Dinastije</s>

